Viilbjørk: At holde masken og ikke grine, når man var overtræt på lange optagedage. Men det var også svært at holde varmen. Vi havde sådan noget elektrisk varmetøj under kostumerne, men jeg er meget kuldskær.
Esben: Jeg har kraftig højdeskræk, og da vi optog scener ved Himmeltårnet (Skovtårnet i Rønnede ved Næstved, red.) synes jeg, at der var rigtig langt ned. Jeg havde nemlig engang en rigtig dårlig oplevelse med en faldskærm, som ikke foldede sig ud. Linerne på den var snoet. Så jeg sparkede med benene for at få den til at folde sig ud. Det tog nok nogle sekunder, men det føltes som lang tid.
Da jeg skulle over Langebro i København nogle dage efter, skulle jeg bare ikke være tæt på kanten! Og det har hængt ved lige siden.